Issiqlik o'tkazuvchanlik tenglamasi uchun koshi masalasi mundarija kirish

|
Issiqlik o'tkazuvchanlik tenglamasi uchun koshi masalasi mundarija kirish
|
bet | 1/17 | Sana | 18.01.2024 | Hajmi | 79,87 Kb. | | #139973 |
Bog'liq Issiqlik o\'tkazuvchanlik tenglamasi uchun koshi masalasi mundari-fayllar.org
Issiqlik o'tkazuvchanlik tenglamasi uchun koshi masalasi mundarija kirish
ISSIQLIK O'TKAZUVCHANLIK TENGLAMASI UCHUN KOSHI MASALASI
MUNDARIJA
Kirish…………..………………………………………………………………….3
I bob. Matematik fizika tenglamalari uchun asosiy masalaning qo’yilishi.
1.1. Matematik fizikaning asosiy tenglamalari haqida ma’lumot……… ……….11
1.2. Issiqlik o'tkazuvchanlik tenglamasi uchun Koshi masalasi…………..………21
Xulosa
II bob. Matematik fizika tenglamalarining fundamental yechimlari.
2.1. To’lqin tarqalish tenglamasining fundamental yechimi...................................30
2.2. Issiqlik o’tkazuvchanlik tenglamasining fundamental yechimi.......................41
2.3. Laplas tenglamasining fundamental yechimi...................................................51
Xulosa
Xotima....................................................................................................................62
Foydalanilgan adabiyotlar ..................................................................................63
KIRISH
Ta’lim va ma’rifat tizimini takomillashtirish, mamlakatimiz kelajagi bo’lgan yoshlarni zamonaviy bilim olishga yo’naltirish, barkamol shaxsni tarbiyalash bilan bog’liq ekanini biz yaxshi anglaymiz.
SH.M.Mirziyoev
Konstitutsiyamizda belgilab berilgan asosiy maqsadlarimiz barchamizga yaxshi ma’lum. Ya’ni, Bosh qomusimiz bozor iqtisodiyotiga asoslangan mustaqil demokratik davlat qurish, inson manfaatlari, huquq va erkinliklari, qonun ustuvorligi va mamlakatimiz barcha fuqarolari uchun qonun oldida tenglik tamoyili ta’minlanadigan fuqarolik jamiyatini shakllantirishning mustahkam poydevorini yaratib berdi.
O‘zbekistonimizga mos tarixiy, milliy, an’anaviy va iqtisodiy vaziyat va xususiyatlarni inobatga olmasdan turib, “bozor iqtisodiyotining shiddatli girdobiga o‘zingni tashlasang, uning o‘zi ko‘zlangan manzilga olib chiqadi” degan xom xayollardan butunlay voz kechdik. Va bugungi kunda butun dunyoda tan olingan, “o‘zbek modeli” deb nom olgan jamiyatimizni tubdan isloh etish, erkinlashtirish, demokratik yangi davlat qurish, uni modernizatsiya qilish bo‘yicha puxta o‘ylangan taraqqiyot yo‘limizni tanlab oldik.
Biz tanlagan va mashhur besh tamoyilga asoslangan taraqqiyot modelining naqadar haqqoniy va samarali ekani biz qurayotgan yangi demokratik tizimda, iqtisodiyotimiz rivojlanishining barqaror, barchani hayratda qoldirayotgan sur’atlarida, xalqimizning hayot darajasi va sifati ortib borayotganida o‘zining amaliy tasdig‘ini topmoqda.
O‘tgan davrda biz duch kelgan og‘ir sinov va muammolarga qaramasdan, mustaqillik yillarida O‘zbekiston iqtisodiyoti qariyb 5 barobar, aholi daromadlari jon boshiga o‘rtacha 8,7 barobar o‘sganini, mamlakatimiz aholisi bu davrda 1,5-marta ko‘payib, 2015-yilning 1-yanvarida 31 million 500 ming kishini tashkil etishini inobatga oladigan bo‘lsak, bunday ulkan natijalarga erishganimizni, ochig‘ini aytganda, ba’zan tasavvur qilishning o‘zi ham qiyin.
Mamlakatimizda amalga oshirilayotgan olamshumul o‘zgarishlar, shahar va qishloqlarimizning qiyofasi tobora chiroy ochib, aholimizning farovonligi yuksalib borayotgani haqida gapirganda, bunday yangilanishlarning g‘oyat muhim manbalari – avvalo, odamlarimizning ongu tafakkuri, dunyoqarashi va kayfiyati tubdan o‘zgarib, ularning yon-atrofimizda ro‘y berayotgan voqea-hodisalarga daxldorlik hissi, ertangi kunga munosabati va ishonchi tobora mustahkamlanib, siyosiy saviyasi va huquqiy madaniyati o‘sib borayotgani haqida alohida to‘xtalishni o‘rinli deb bilaman.
Jahon tarixi barchamizga bir haqiqatni doimo eslatib turadi – hayotimiz taraqqiyoti hech qachon bir joyda to‘xtab turmaydi, xuddi shu kabi jamiyatimizni isloh etish va demokratlashtirish, mamlakatni modernizatsiya qilish va yangilash bir muddatlik ish emas, balki muntazam davom etadigan uzluksiz jarayondir.
Ayniqsa, bugun biz XXI asrda – intellektual mehnat birlamchi ahamiyat kasb etayotgan globallashuv va internet asrida yashayotganimizni hisobga oladigan bo‘lsak, jahon bozorida raqobat kurashining miqyosi va keskinligi tobora ortib borayotgani bu haqiqatni yana tasdiqlab bermoqda.
Shuning uchun ham qo‘lga kiritilgan yutuqlar bilan chegaralanmasdan, xotirjamlik va havolanish kayfiyatiga berilmasligimiz, aksincha, yangi marralar sari intilishimiz, doimo izlanib yashashimiz, taraqqiyot va yangilanish yo‘lidan izchillik bilan yanada ilgarilab borishimiz zarur.
Istiqlol mamlakatimiz yosh olimlariga jahon ilm-fani oldida turgan dolzarb masalalarni hal etishda faol ishtirok etish imkonini berdi. Mirzo Ulug‘bek nomidagi O‘zbekiston Milliy universiteti huzurida Kembrij universiteti (Buyuk Britaniya) ishtirokida Yuqori texnologiyalar markazining tashkil etilgani ham bunga yorqin misoldir. Innovatsion loyihalar ishlab chiquvchilar orasida yosh mutaxassislarning ulushi tobora ortib borayotir. Yosh olimlar kengashi iste’dodli yoshlarni qo‘llab-quvvatlash maqsadida ilmiy va innovatsion faoliyatni rivojlantirish bo‘yicha ilm-fan yo‘lini tanlagan yoshlarni rag‘batlantirishga qaratilgan maqsadli strategiyani ishlab chiqdi.
Respublikamiz mustaqillikka erishgandan keyin bizning o’zbek yigit-qizlari jahon arenalarida sport va ilm-fanning turli sohalarida yutuqlarga erishib yurtimiz sharafini himoya qilishmoqda. Ularga o’z sohasini mukammal biladigan mutaxassislar bo’lib yetishishi uchun jahon standartlari darajasida bilim berish, fanlarni chuqur o’rgatish, fanning ishlab chiqarish bilan aloqasini mustahkamlash bugungi kunning muhim vazifalaridan biridir.
O‘zbekiston mustaqilligining 21-yilligi arafasida Fanlar akademiyasining Astronomiya institutiga yaponiyalik olimlar tomonidan 22948-kichik sayyora-asteroid kashf etilgani, unga Xalqaro astronomiya ittifoqi "Maydanak" nomini bergani ham olimlarimiz ilmiy yutuqlari e’tirofidan dalolatdir. Garvard kichik sayyoralar markazi tomonidan chop etilgan xabarda Maydanak O‘zbekistonda joylashgan jahon miqyosidagi astronomik observatoriya ekani ta’kidlangan. Umuman, chet ellik astronomlar turli vaqtlarda kashf etilgan besh kichik sayyoraga jahon ilm-fani rivojiga beqiyos hissa qo‘shgan buyuk ajdodlarimiz sharafiga O‘zbekiston, Avitsenna, Ulug‘bek, Beruniy va Xorazmiy nomini bergan. Yana bir sayyora 2009-yilda o‘zbekistonlik olimlar tomonidan Maydanak observatoriyasida kashf etildi. Birinchi prezidentimiz Islom Karimovning taklifiga binoan unga azaldan jahon astronomiyasi markazi bo‘lgan shahar Samarqand nomi berildi.
O‘tgan yillar davomida Fanlar akademiyasi olimlari xalqaro ahamiyatga molik boshqa ko‘plab muhim fundamental ilmiy natijalarga erishdi. Gen-nokaut texnologiyasi yordamida g‘o‘zaning ildiz tizimi rivojlangan, hosildorligi yuqori, tolasi sifatli, ertapishar va sho‘rlanishga chidamli noyob transgen navining yaratilgani mamlakatimiz paxtachiligida erishilgan eng katta ilmiy yutuq bo‘ldi. Olimlarimiz tomonidan serhosil "Mehnat" va "AN-16" g‘o‘za navlari ham yaratilib, ular har yili katta maydonlarda yetishtirilmoqda. Bundan tashqari, 10 jildli noyob "Tabiiy birikmalar (tabiiy resurslar, tuzilma va xususiyatlar)" ilmiy-amaliy nashri tayyorlanib, ilk bor ingliz tilida chop etildi, mahalliy o‘simlik xomashyosi asosida o‘ttizdan ziyod dorivor preparatlar yaratildi.
Ayni paytda O‘zbekiston Fanlar akademiyasi muassasalarining jahondagi yirik ilmiy markazlar bilan to‘g‘ridan-to‘g‘ri ilmiy aloqalari tenglik va o‘zaro manfaatdor. Oliy ta’lim muassasalarida tabiiy fanlarning o‘qitilishi integratsiyasining afzalligi, birinchidan, mavzu, bo‘lim, bob va fanlararo bog‘lanishlar natijasida talabalarda mustaqil fiklash, tashabbuskorlik, bilimlarni puxta va ongli o‘zlashtirish ko‘nikmalari takomilrlashadi, ular tabiiy va ijtimoiy hodisalarni kuzatadi, qiyoslaydi, xulosalaydi va xotirada saqlaydi. Natijada talabada ijodiy tafakkur, mustaqil ishlash qobilyati rivojlantiradi.lik asosida sezilarli ravishda kengayib bormoqda. Har qanday voqelik makon va zamonda ro‘y berishi tabiiy fan namoyandalarning doimiy e’tiborida bo‘lib kelgan. Akademik I. P. Gerasimovning bilimlarni kundalik hayot bilan uyg‘unlashtirish jamiyatning muhim talabi ekanligini ta’kidlab o‘tganligi zamonaviylik sifat ko‘rsatgichiga mos keladi.
XXI asrga kelib, tabiat va jamiyat munosabatlari tufayli 40 dan ziyod sayyoraviy-global muammolar yuzaga keldi-ki, ularning vujudga kelishida asosan inson omili yetakchilik qiladi. Demak, dunyo hamjamiyati mazkur muammolarni bartaraf qilishda antropogen omillarga katta e’tibor qaratmoqda. Har bir kishi tabiat boyliklaridan samarali, tejab, asrab-avaylab foydalanishi bugungi kunning talabi ekanligini doimo mas’uliyat bilan his qilishi lozim.
Mamlakatimizda mazkur yo‘nalishning echimi sifatida “Komil inson” tarbiyasi asos qilib olindi. “Komil inson” ning asosiy fazilatlaridan biri uning ma’naviy etukligidir. O‘zbekiston Respublikasi birinchi prezidenti I. A. Karimovning “Yuksak ma’naviyat – yengilmas kuch” nomli asarida ma’naviyat tushunchasi shunday ta’riflangan: “Ma’naviyat tushunchasi jamiyat hayotidagi g‘oyaviy, mafkuraviy, ma’rifiy, madaniy, diniy va axloqiy qarashlarni o‘zida to‘la mujassam etadi ” (20 b.). Mazkur ma’naviyat so‘zining poydevorlaridan biri sifatida ma’rifat va madaniyat tushunchalarining ham alohida qayd qilinganligi e’tiborga loyiq. Komil insondagi asosiy xususiyatlardan yana biri fan sirlarini chuqur o‘zlashtirishidir. Ushbu vazifani fanlar amalga oshiradi. Bugungi kunda olimlar o‘rtasida fan tushunchasi o‘rniga fanlar tizimi (sistema) so‘zi keng iste’molga kirdi.
O‘zbekiston Respublikasi Prezidenti SH. MIRZIYOEV 2017 yil 7 fevral
|
| |